open-index/open-wikipedia-markdown huggingface dataset:
สโมสรฟุตบอลเดฟโฟ

**สโมสรฟุตบอลเดฟโฟ** เป็นอดีตสโมสรฟุตบอลในประเทศไทย ตั้งอยู่ที่แขวงสะพานสูง เขตสะพานสูง จังหวัดกรุงเทพมหานคร เคยลงแข่งขันในระดับไทยลีก 3 ปัจจุบันหลังจากตกชั้นจากไทยลีก 3 สโมสรประสบปัญหาทางการเงินทำให้มีการเปลี่ยนผู้บริหารและโอนสิทธิให้กับสโมสรฟุตบอลรังสิต ยูไนเต็ด ในฤดูกาล 2562

## ประวัติ
สโมสรก่อตั้งขึ้นในปี พ.ศ. 2558 ในชื่อ **บียู เดฟโฟ เอฟซี** โดยเป็นทีมฟุตบอลที่เกิดจากการร่วมมือกันของมหาวิทยาลัยกรุงเทพและบริษัท เดฟโฟ สปอร์ต (ประเทศไทย) จำกัด เขตสะพานสูง ผู้ผลิตเสื้อผ้ากีฬา โดยใช้ผู้เล่นจากมหาวิทยาลัยกรุงเทพเป็นหลัก เริ่มส่งทีมลงแข่งขันเป็นครั้งแรกในลีกภูมิภาค ดิวิชัน 2 ฤดูกาล 2558 กลุ่มกรุงเทพและภาคกลาง

สโมสรลงแข่งขันอย่างเป็นทางการเป็นนัดแรกเมื่อวันที่ 15 กุมภาพันธ์ พ.ศ. 2558 ในลีกภูมิภาค ดิวิชัน 2 นัดที่บุกไปเสมอสโมสรฟุตบอลปลวกแดง ระยอง ยูไนเต็ด 1–1 ที่สนามพัฒนาสปอร์ตคลับ ก่อนที่จะพบกับชัยชนะในลีกเป็นนัดแรกเมื่อวันที่ 27 กุมภาพันธ์ ในนัดที่บุกไปชนะทหารบก เอฟซี ถึงสนามกีฬากองทัพบก 1–0 โดยการแข่งขันฤดูกาลแรกของสโมสรจบด้วยอันดับที่ 12 ในกลุ่มกรุงเทพและภาคกลาง

## ผู้เล่น
### ผู้เล่นในฤดูกาลสุดท้าย (2561)

## ผู้ทำประตูสูงสุดในลีกประจำฤดูกาล
* ถึง 23 มิถุนายน 2561

## ทำเนียบหัวหน้าผู้ฝึกสอน

## สนามเหย้า

## ผลงานตามฤดูกาล

## สถิติ
* ผู้ชมในสนามเหย้ามากสุด
** 446 คน (เดฟโฟ เอฟซี 0–0 ตรัง เอฟซี: 3 มีนาคม 2561, ไทยลีก 3 สนามทีโอที แจ้งวัฒนะ)
* ผู้ชมในสนามเหย้าต่ำสุด
** 23 คน (บียู เดฟโฟ 5–1 บ้านบึง เอฟซี: 17 พฤษภาคม 2560, ไทยลีก 3 ศูนย์กีฬาสุรี บูรณธนิต ม.กรุงเทพ วิทยาเขตรังสิต)
* ผลงานดีที่สุดในลีก
** อันดับ 3 , ไทยลีก 3 ตอนล่าง ฤดูกาล 2560
* แพ้ขาดลอยมากที่สุดในลีก
** **บียู เดฟโฟ** 0–5 สมุทรสาคร เอฟซี (13 พฤษภาคม พ.ศ. 2560 ,ไทยลีก 3 ฤดูกาล 2560 , ศูนย์กีฬาสุรี บูรณธนิต ม.กรุงเทพ วิทยาเขตรังสิต)
* ชนะขาดลอยมากที่สุดในลีก
** เกษมบัณฑิต 0–5 **บียู เดฟโฟ**  (18 กรกฎาคม พ.ศ. 2558, ดิวิชั่น 2 ฤดูกาล 2558 , สนามกีฬามหาวิทยาลัยเกษมบัณฑิต ร่มเกล้า)
* ผู้เล่นคนแรกที่ทำประตูให้สโมสร
** **ธีรศักดิ์ คุณรักษา**  (15 กุมภาพันธ์ พ.ศ. 2558 , ลีกภูมิภาค ดิวิชัน 2, ปลวกแดง ระยอง ยูไนเต็ด 1–1 บียู เดฟโฟ ,สนามพัฒนาสปอร์ตคลับ)

## แหล่งข้อมูลอื่น
*https://m.facebook.com/Deffo-Football-Club-DFFC-401306036983245/

## อ้างอิง

ด
หมวดหมู่:องค์การในเขตสะพานสูง
หมวดหมู่:สโมสรฟุตบอลในกรุงเทพมหานคร
พอลิออกโซเมทัลเลต

**พอลิออกโซเมทัลเลต** ( สัญลักษณ์ย่อ POM) เป็นไอออนลบหลายอะตอม (polyatomic ion) ที่ประกอบด้วยอะตอมของโลหะสามอะตอมหรือมากกว่าสร้างพันธะเชื่อมกันโดยผ่านอะตอมออกซิเจนโดยเป็นโครงสร้างโดดเดี่ยวหรือโครงสร้างแบบ 0 มิติ ,,ส่วนมากจะเป็นไอออนลบออกซี (oxyanion) โลหะแทรนซิชัน โลหะที่เกิดเป็นพอลิออกโซเมทัลเลตมักจะเป็นธาตุหมู่ 5-6 ของตารางธาตุ (V, Nb, Mo, W) ที่มีสถานะออกซิเดชันสูงๆ ส่วนมากแล้วพอลิออกโซเมทัลเลตจะเป็นไอออนลบที่มีสมบัติทางแม่เหล็กเป็นไดอะแมกเนติก เมื่อเป็นสารประกอบหรืออยู่ในรูปสารละลายส่วนมากจะไม่มีสีหรือมีสีส้ม สามารถแบ่งกลุ่มพอลิออกโซเมทัลเลตได้เป็น 2 กลุ่มใหญ่ตามชนิดของธาตุองค์ประกอบ ได้แก่ ไอโซพอลิออกโซเมทัลเลต (isopolymetallates) ที่ประกอบด้วยโลหะเพียงชนิดเดียวในโครงสร้าง และ เฮเทอโรพอลิออกโซเมทัลเลต (heterpolymetalates)ที่ประกอบด้วยโลหะมากกว่า 1 ชนิดหรือมีธาตุอโลหะอื่นๆอยู่ในโครงสร้างด้วย 

## การเกิดพอลิออกโซเมทัลเลต

ไอออนลบออกซีของโลหะ *d*0 เช่น VO43-, MoO42-, WO42- อาจเกิดจากการละลายสารประกอบออกไซด์ ได้แก่ V2O5, MoO3, WO3 ในสารละลายเบสที่มี pH สูงๆ เมื่อปรับ pH ของสารละลายให้ต่ำลง จะมีการ **โปรโตเนต** (protonate) ออกซิเจน เกิดเป็น สารประกอบที่มี M-O-OH เช่น [W(OH)O3]- and V(OH)O3]2- ซึ่งจะรวมตัวกันผ่านกระบวนการที่เรียกว่า **โอเลชัน** (olation) และมีการสร้างพันธะ M-O-M เพื่อเชื่อมต่อกัน ตัวอย่างการเกิด พอลิออกโซวาเนเดต ดังต่อไปนี้ 

VO43- + 8 H+ → [V4O12]4- + 4 H2O

2.5 [V4O12]4- + 6 H+ → [V10O26(OH)2]4- + 2 H2O

หากกระบวนการทำให้เป็นกรดนั้นมีไอออนลบฟอสเฟต หรือ ซิลิเคต อาจจะเกิดเป็นเฮเทอโรพอลิออกโซเมทัลได้ เช่น ไอออนลบฟอสฟอทังสเตต [PW12O40]3- ที่มีโครงสร้างแบบเคกกิน (Keggin structure)

## โครงสร้าง

โครงสร้างของพอลิออกโซเมทัลเลตมีความหลายมากดังแสดงในตารางข้างล่างนี้ โครงสร้างแบบเค็กกินเป็นตัวอย่างของโมลิบเดตและทังสเตตอาจจะมีไอออนรูปทรงสี่หน้าที่แตกต่าง 

## ดูเพิ่ม
* โครงสร้างแบบเคกกิน

## อ้างอิง

หมวดหมู่: เคมีคลัสเตอร์
หมวดหมู่:ออกโซแอนไอออน
หมวดหมู่:ตัวเร่งปฏิกิริยา
X-เม็น ศึกมนุษย์พลังเหนือโลก

**X-เม็น ศึกมนุษย์พลังเหนือโลก** () เป็นภาพยนตร์เรื่องแรกของภาพยนตร์เอ็กซ์เมนสร้างมาจากหนังสือการ์ตูนเอ็กซ์เมนของมาร์เวลคอมิกส์ โดยแจ็ค เคอร์บี้และสแตน ลี โดยเล่าเรื่องของวูล์ฟเวอรีนที่ได้ร่วมมือกับพวกทีมเอ็กซ์เมนได้แก่ศาสตราจาร์ย ชาร์ล เซเวียร์, ไซคลอปส์, สตอร์ม, จีน เกรย์ เพื่อช่วยเหลือโร้คจากแม็กนีโต้ ภาพยนตร์กำกับโดยไบรอัน ซิงเกอร์ และนำแสดงโดย แพทริค สจ๊วต, ฮิวจ์ แจ็คแมน, เอียน แม็กเคลเลน, ฮัลลี เบอร์รี, ฟัมเกอ ยันส์เซิน, เจมส์ มาร์สเดน, บรูซ เดวิสัน, รีเบคก้า โรมิจิน-สเตมอส, เรย์ ปาร์ค, ไทเลอร์ เมน, แอนนา แพควิน

## เนื้อเรื่อง
อีริค แลนเชอร์เขาเป็นมนุษย์กลายพันธ์ที่ควบคุมโลหะได้ทุกชนิด ซึ่งต้องการจะล้มล้างมนุษย์ และจะให้พวกมิวแทนท์ปกครองโลกแทน เขาได้ตามล่าโลแกนชายพเนจรผู้ไร้ความทรงจำผู้มีกรงเล็บอันแหลมคมและกระดูกทำจากอะดาแมนเทียม และแอนนา มารีสาวผู้ที่สามารถดูดพลังผู้อื่นได้ โลแกนและแอนนาได้หลบหนีจากเซเบอร์ทูธลูกน้องของแม็กนีโต้ระหว่างการเดินทางด้วยรถบรรทุก แต่ก็ได้รับการช่วยเหลือจากไซคลอปส์และสตอร์ม โลแกนได้พบกับจีน เกรย์ และศาสตราจาร์ย ชาร์ล เซเวียร์ที่คฤหาสถ์ของเขาและอธิบายเรื่องต่าง เรื่องที่นำเด็กๆมนุษย์กลายพันธุ์มาฝึกสอนให้ใช้พลังต่างๆไปในทางที่ดี แต่ศาสตราจาร์ย เซเวียร์ได้เล่าว่าเขาเคยเป็นเพื่อนรักกับแม็กนีโต้มาก่อน แม็กนีโต้มีเป้าหมายที่จะต้องการจะล้มล้างมนุษย์ แต่ชาร์ลปฏิเสธเขาจึงต้องแยกทางกัน และจุดประสงคืคือชาร์ลต้องการให้โลแกนมาเข้าร่วมทีมเอ็กซ์เมน แลกกับการช่วยค้นหาความทรงจำที่สูญหายไปของเขา แต่โลแกนปฏิเสธ โร้คได้เข้าไปดูดพลังของโลแกนเพื่อต้องการพลังรักษาแผล แต่โร้ครู้ว่าตัวเองทำผิดจึงหนีไปกับบ๊อบบี้ เดรกแฟนของโร้ค แต่แม็กนีโต้ได้ตามล่าโร้คจนพบและจับตัวเขาเอาไว้ ต่อมาโลแกนจึงร่วมมือกับทีมเอ็กซ์เมนเพื่อช่วยเหลือโร้คจากแม็กนีโต้

## นักแสดง

## อ้างอิง

## แหล่งข้อมูลอื่น
* 
* 
* 
* 
* 
* ''X-Men'' at Marvel.com

หมวดหมู่:ภาพยนตร์เอ็กซ์เมน
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อเมริกันที่ออกฉายในปี พ.ศ. 2543
หมวดหมู่:ภาพยนตร์ที่มีฉากในวอชิงตัน ดี.ซี.
หมวดหมู่:ภาพยนตร์ที่มีฉากในรัฐนิวยอร์ก
หมวดหมู่:ภาพยนตร์ที่ถ่ายทำในรัฐมิสซิสซิปปี
หมวดหมู่:ภาพยนตร์ที่มีฉากในประเทศแคนาดา
หมวดหมู่:ภาพยนตร์อเมริกัน
หมวดหมู่:ภาพยนตร์โดยทเวนตีธ์เซนจูรีฟอกซ์
โครงสร้างแบบเคกกิน

200px|thumbnail|โครงสร้างแบบเคกกิน ชนิดอัลฟา

**โครงสร้างแบบเคกกิน** () เป็นโครงสร้างที่เป็นที่รู้จักกันดีที่สุดในบรรดาโครงสร้างของกรดเฮเทอโรพอลี (heteropoly acids) สูตรทั่วไปของโครงสร้างแบบเคกกิน คือ [XM12O40]n- เมื่อ X เฮเทอโรอะตอม (heteroatom) ซึ่งโดยมากแล้วจะเป็น P5+ , Si4+ หรือ B3+) และ M คืออะตอมของโลหะที่ล้อมรอบไอออนลบทรงสี่หน้าของเฮเทอโรอะตอม โดยมากแล้วจะเป็น Mo และ W ส่วน O แทนออกซิเจน ทั้งนี้ ยังพบโครงสร้างแบบเคกกินในรูปของพอลิออกโซแคตไอออน (polyoxocation) อีกด้วย เช่น พอลิออกโซแคตไอออนของเหล็ก อะลูมิเนียม และ แกลเลียม เป็นต้น   

## โครงสร้าง

โครงสร้างแบบเคกกินประกอบด้วยไอออนลบรูปทรงสี่หน้าของเฮเทอโรอะตอมที่ล้อมรอบด้วยออกซิเจน 4 อะตอม โดยที่อะตอมนี้เป็นแม่แบบของโครงสร้างด้วยการเป็นแกนกลางที่ถูกล้อมรอบด้วยอะตอมโลหะที่ล้อมรอบด้วยออกซิเจนเป็นรูปทรงแปดหน้า (MO6) จำนวน 12 อะตอมโดยจัดเรียงตัวกันเป็นรูปกรง (cage-like structure) ดังรูป 1 ซึ่ง MO6 ที่จัดเรียงตัวกัน 3 อะตอมที่เป็นแต่ละด้านของพอลิออกโซเมทัลเลตสามารถเรียงตัวในลักษณะกันได้มากถึง 5 แบบ หรือ 5ไอโซเมอร์ ได้แก่ *α*-, *β*-,*γ*-, *δ*- และ *ε*-เคกกิน
   
ตัวอย่างโครงสร้างไอออนบวกพอลิออกโซและพอลิออกโซเมทัลเลตแบบเคกกิน

#### ไอออนบวกพอลิออกโซของโลหะหมู่ 13
ไอออนบวกพอลิออกโซ [Al13O4(OH)24(H2O)12)]7+ (Al13) มีโครงสร้างแบบเคกกินที่มีไอออนลบรูปทรงสี่หน้าเป็น {AlO4} และยังพบว่ามีโครงสร้างที่เป็นรูปแบบเดียวกันของแกลเลียม หรือ Ga13 เช่นเดียวกับ GaAl12 และ GeAl12  

#### พอลิออกโซเมทัลเลตของเหล็ก

เนื่องจากเหล็กและอะลูมิเนียมมีสมบัติทางเคมีที่คล้ายกัน จึงมีการเสนอว่าอาจจะมีโครงสร้างเคกกินของเหล็กที่เสถียรอยู่จริง ในปี ค.ศ. 2007 ได้มีการค้นพบและศึกษาโครงสร้างของ Fe13 โดยเป็นสารประกอบที่เรียกว่า เฟร์ริไฮไดรด์ (ferrihydrite)  และในปี ค.ศ. 2015 ก็มีการสังเคราะห์ Fe13 ที่มีประจุ -17 รายงานในวารสาร Science

## อ้างอิง

หมวดหมู่: เคมีคลัสเตอร์
หมวดหมู่: กรดเฮเทอโรพอลิ
หมวดหมู่: ไอออนลบ
หมวดหมู่: ไอออนบวก
X-เม็น 2

**X-เม็น 2** () เป็นภาพยนตร์เรื่องที่ 2 ของภาพยนตร์ชุด X-เม็น สร้างมาจากหนังสือการ์ตูนเอ็กซ์เมนของมาร์เวลคอมิกส์โดยแจ็ค เคอร์บี้และสแตน ลี ภาพยนตร์กำกับโดยไบรอัน ซิงเกอร์ และนำแสดงโดย แพทริค สจ๊วต, ฮิวจ์ แจ็คแมน, เอียน แม็กเคลเลน, ฮัลลี เบอร์รี, ฟัมเกอ ยันส์เซิน, เจมส์ มาร์สเดน, บรูซ เดวิสัน, รีเบคก้า โรมิจิน-สเตมอส, ไบรอัน ค็อกซ์, เคลลี่ ฮู, แอนนา แพควิน

## เนื้อเรื่อง
ศาสตราจารย์ เอ็กซ์ได้ส่งจีน เกรย์และสตอร์มไปหาไนท์ครอว์เลอร์เพื่อชักชวนมาร่วมทีม และก็ประสบผลสำเร็จ อีกด้านหนึ่งตัวศาสตราจารย์และสก็อตต์ได้เดินทางไปหาวิลเลี่ยม สไตรเกอร์แต่ก็ถูกจับตัวไว้ อีกด้านหนึ่งคฤหาสถ์เซเวียร์ถูกโจมตีโดยวิลเลี่ยม สไตรเกอร์ซึ่งโลแกนหรือวูลฟ์เวอรีนได้พูดคุยกับบ๊อบบี้ วูลฟ์เวอรีนได้พบว่ากระดูกอะดาแมนเทียมของเขานั้นเป็นฝีมือของสไตรเกอร์ แต่วูลฟ์เวอรีนสู้กับกองทัพของสไตรเกอร์ไม่ไหวจึงพาบ๊อบบี้และแอนนาหนีไป ต่อมาพวกเขาก็ได้มารวมตัวกับพวกสตอร์ม และเดินทางไปช่วยเหลือศาสตราจารย์ เซเวียร์และสก็อตต์ โลแกนได้สู้กับเลดี้เดธสไตร์คตัวต่อตัวจนเกือบตายแต่ก็ได้ชัยชนะกลับมา และได้ขู่และทำร้ายสไตรเกอร์ แต่ระหว่างทางกลับได้เกิดคลื่นยักษ์ซัดถล่มมาที่ยานของพวกโลแกน จีนใช้พลังหยุดคลื่นเอาไว้ถ่วงเวลาไม่ให้คลื่นซัดยาน แต่สก็อตต์ไม่ยอม ยานได้ขึ้นอย่างปลอดภัยแต่จีนได้ถูกคลื่นซัดจนหายไป จึงทำให้ทุกคนเชื่อว่าจีนได้เสียชีวิตไปแล้ว สก็อตต์จึงได้นั่งร้องไห้เสียใจต่อมา

## นักแสดง
* ฮิวจ์ แจ็กแมน รับบทเป็น โลแกน / วูล์ฟเวอรีน
* แพทริค สจ๊วต รับบทเป็น ชาร์ล เซเวียร์
* เอียน แม็กเคลเลน รับบทเป็น อีริค แลนเชอร์ / แม็กนีโต้
* ฮัลลี เบอร์รี รับบทเป็น โอโรโร่ มันโร / สตอร์ม
* ฟัมเกอ ยันส์เซิน รับบทเป็น ดร. จีน เกรย์
* เจมส์ มาร์สเดน รับบทเป็น สก็อตต์ ซัมเมอร์ส / ไซคลอปส์
* บรูซ เดวิสัน รับบทเป็น โรเบิร์ท เคลลี่
* รีเบคก้า โรมิจิน-สเตมอส รับบทเป็น เรเวน ดาร์คโฮลม์ / มิสทีค
* อลัน คัมมิ่ง รับบทเป็น เคิร์ท วากเนอร์ / ไนท์ครอว์เลอร์
* อารอน สแตนฟอร์ด รับบทเป็น จอห์น อัลเลอร์ดิซ / ไพโร
* เคลลี หู รับบทเป็น โอยาม่า ยูริโกะ / เลดี้เดธสไตร์ค
* ชอว์น แอชมอร์ รับบทเป็น บ๊อบบี้ เดรก / ไอซ์แมน
* แอนนา แพควิน รับบทเป็น แอนนา มารี / โร้ค

## แหล่งข้อมูลอื่น
* 
* 
* 
* 

หมวดหมู่:ภาพยนตร์เอ็กซ์เมน
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ที่ออกฉายในปี พ.ศ. 2546
หมวดหมู่:ภาพยนตร์อเมริกัน
หมวดหมู่:ภาพยนตร์โดยทเวนตีธ์เซนจูรีฟอกซ์
หมวดหมู่:ภาพยนตร์ที่มีฉากในวอชิงตัน ดี.ซี.
หมวดหมู่:ภาพยนตร์ที่มีฉากในรัฐนิวยอร์ก
หมวดหมู่:ภาพยนตร์ที่มีฉากในประเทศแคนาดา
หมวดหมู่:ภาพยนตร์ที่มีฉากในทำเนียบขาว
เจด (เพลง)

"**เจด**" () เป็นเพลงของวงดนตรีเฮฟวีเมทัลชาวญี่ปุ่น เอกซ์เจแปน ออกจำหน่ายในยุโรป อเมริกาเหนือและใต้ เมื่อวันที่ 28 มิถุนายน พ.ศ. 2554 และออกจำหน่ายในญี่ปุ่น และเอเชียตะวันออกเฉียงใต้ เมื่อวันที่ 13 กรกฎาคม เป็นซิงเกิลที่ 3 ของวงนับตั้งแต่ที่เอกซ์เจแปนกลับมารวมวงอีกครั้งในปี พ.ศ. 2550 และเป็นซิงเกิลที่ 2 ที่มีสมาชิกใหม่ชื่อ สึกิโซะ มาเป็นมือกีตาร์ และยังเป็นซิงเกิลแรกที่ออกจำหน่ายทั่วโลกอีกด้วย

## เบื้องหลังและการออกจำหน่าย
ในเพลง "เจด" โยะชิกิต้องการที่จะทำเพลงที่แสดงให้เห็นว่าเอกซ์เจแปนมีการพัฒนา และยังคงมีเมโลดีที่สวยงามและความดุดัน เขากล่าวว่าขณะที่แต่งเพลงเขารู้สึกกดดันมาก ทางวงก็รู้ดีว่าพวกเขาเองต้องการขยายผลงานออกนอกญี่ปุ่นสู่ตลาดตะวันตก เนื้อเพลงจึงเป็นภาษาอังกฤษทั้งหมด ยกเว้นบรรทัดเดียวที่เป็นภาษาญี่ปุ่น เพลงนี้เขาต้องการที่จะอธิบายความเจ็บปวดที่เขาและเอกซ์เจแปนเคยได้รับมาในอดีต เขากล่าวว่า "คุณก็ต้องยอมรับมันและมองมันในแง่บวก"

เดิมมีกำหนดในการออกจำหน่ายเมื่อวันที่ 15 มีนาคม พ.ศ. 2554 แต่ทางวงได้ตัดสินใจการปล่อยซิงเกิล "เจด" ออกไป เนื่องจากเกิดแผ่นดินไหวและคลื่นสึนามิในโทโฮะกุในวันที่ 11 มีนาคม เพลง "เจด" เข้าถึงอันดับ 1 ของไอทูนส์สเปน สวีเดน และญี่ปุ่น และเข้าไปอยู่ในอันดับ 19 ในชาร์ตเจแปนฮอต 100 ของ*บิลบอร์ด*

## มิวสิกวิดีโอ
มิวสิกวิดีโอถ่ายทำเมื่อเดือนมกราคม พ.ศ. 2553 และปรากฏอยู่ในดีวีดี *เอกซ์เจแปนโชว์เคสอิน แอล.เอ. พรีเมียมโพรโทไทป์* (X Japan Showcase in L.A. Premium Prototype) กำกับโดย ดีน คาร์ (อาร์แอนด์บี]) เป็นการถ่ายทำขณะที่วงกำลังทำการแสดงอยู่ที่บนโคดักเทียเตอร์ (อาร์แอนด์บี]) ในฮอลลีวูด รัฐแคลิฟอร์เนีย และเพิ่มเสียงผู้ชมให้กับออดิโอ

## อ้างอิง

## แหล่งข้อมูลอื่น
*

หมวดหมู่:เพลงของเอกซ์เจแปน
หมวดหมู่:เพลงที่ประพันธ์คำร้องโดยโยชิกิ ฮายาชิ
หมวดหมู่:ซิงเกิลในปี พ.ศ. 2554
หมวดหมู่:เพลงญี่ปุ่นภาษาอังกฤษ
บันไดเสียงเมเจอร์

thumb|บันไดเสียงเมเจอร์ที่เริ่มด้วยคีย์ขาว
**บันไดเสียงเมเจอร์** () หรือ **บันไดเสียงไอโอเนียน** () เป็นบันไดเสียงหนึ่งที่ใช้กันมากที่สุด โดยเฉพาะดนตรีตะวันตก เป็นส่วนหนึ่งของบันไดเสียงไดอาโทนิก สร้างขึ้นจากโน้ต 7 ตัว เหมือนกับบันไดเสียงดนตรีส่วนใหญ่ โน้ตตัวที่แปดเป็นโน้ตตัวที่ซ้ำกับตัวที่หนึ่ง แต่มีความถี่เป็นสองเท่า หรือเรียกว่าออกเทฟที่สูงกว่าของโน้ตเดียวกัน (มาจากภาษาละติน "octavus" แปลว่า ลำดับที่แปด)

บันไดเสียงเมเจอร์ที่เขียนง่ายที่สุดคือ ซีเมเจอร์ ซึ่งเป็นบันไดเสียงเมเจอร์ที่ไม่มีชาร์ปหรือแฟลต

: {
\override Score.TimeSignature #'stencil = ##f
\relative c' { 
  \clef treble \time 7/4
  c4 d e f g a b c

} }


บันไดเสียงเมเจอร์มีความสำคัญในดนตรียุโรป โดยเฉพาะในเพลงสมัยนิยม

## โครงสร้าง
thumbnail|right|รูปแบบขั้นบันไดเต็มเสียงและครึ่งเสียงของบันไดเสียงเมเจอร์

บันไดเสียงเมเจอร์เป็นบันไดเสียงไดอาโทนิก ลำดับของขั้นคู่ระหว่างโน้ตในบันไดเสียงเมเจอร์มีดังนี้
* เต็ม เต็ม ครึ่ง เต็ม เต็ม เต็ม ครึ่ง
โดยที่ "เต็ม" หมายถึง เต็มเสียง (เส้นโค้งรูปตัวยูสีแดงดังรูป) และ "ครึ่ง" หมายถึง ครึ่งเสียง (เส้นหักเหลี่ยมสีแดงดังรูป)

บันไดเสียงเมเจอร์อาจมองได้เป็นกลุ่มโน้ตของเตตระคอร์ด 2 กลุ่ม โดยที่ตัวสุดท้ายของกลุ่มแรกห่างจากตัวแรกของกลุ่มที่สอง 1 เสียงเต็ม แต่ละเตตระคอร์ดจะประกอบไปด้วย 2 เสียงเต็ม แล้วตามด้วย 1 เสียงครึ่ง ดังนี้
* เต็ม เต็ม ครึ่ง

### ลำดับขั้นของบันไดเสียง
400px|บันไดเสียงซีเมเจอร์

* โน้ตตัวที่ 1 เรียกว่า โทนิก
* โน้ตตัวที่ 2 เรียกว่า ซุปเปอร์โทนิก
* โน้ตตัวที่ 3 เรียกว่า มีเดียนต์
* โน้ตตัวที่ 4 เรียกว่า ซับโดมิแนนต์
* โน้ตตัวที่ 5 เรียกว่า โดมิแนนต์
* โน้ตตัวที่ 6 เรียกว่า ซับมีเดียนต์
* โน้ตตัวที่ 7 เรียกว่า ลีดดิงโทน
* โน้ตตัวที่ 8 เรียกว่า โทนิก

## ดูเพิ่ม
* ไอโอเนียนโหมด
* เมเจอร์และไมเนอร์

## หนังสืออ่านเพิ่ม
* Bower, Michael. 2007. "All about Key Signatures ". Modesto, CA: Capistrano School (K–12) website. (Accessed 17 March 2010)
* Jones, George Thaddeus. 1974. *Music Theory: The Fundamental Concepts of Tonal Music Including Notation, Terminology, and Harmony*. Barnes & Noble Outline Series 137. New York, Hagerstown, San Francisco, London: Barnes & Noble. ISBN 9780064601375.
* Kennedy, Michael. 1994. "Key-Signature". *Oxford Dictionary of Music*, second edition, associate editor, Joyce Bourne. Oxford and New York: Oxford University Press. ISBN 0-19-869162-9.
*Yamaguchi, Masaya. 2006. *The Complete Thesaurus of Musical Scales*, revised edition. New York: Masaya Music Services. ISBN 0-9676353-0-6.

## แหล่งข้อมูลอื่น
* Listen to and download harmonised Major scale piano MP3s
* The major scale for guitar  in one position, with derivation


หมวดหมู่:Heptatonic scales
หมวดหมู่:โหมด
แหล่งการปฏิวัติอุตสาหกรรมเมจิของญี่ปุ่นฯ

**แหล่งมรดกจากการปฏิวัติอุตสาหกรรมของญี่ปุ่นในยุคเมจิ: การถลุงเหล็กและผลิตเหล็กกล้า การต่อเรือและการทำเหมืองถ่านหิน** เป็นมรดกโลกทางวัฒนธรรมที่ประกอบด้วยสถานที่ 23 แห่ง ซึ่งส่วนใหญ่อยู่ในภาคตะวันตกเฉียงใต้ของประเทศญี่ปุ่น คือที่เมืองฮางิ จังหวัดยามางูจิ และในเมืองต่าง ๆ บนเกาะคีวชู โดยสถานที่เหล่านี้มีหลักฐานที่แสดงให้เห็นการพัฒนาด้านอุตสาหกรรมอย่างรวดเร็วของญี่ปุ่น ตั้งแต่ช่วงกลางศตวรรษที่ 19 ถึงช่วงต้นศตวรรษที่ 20 ด้วยการพัฒนาอุตสาหกรรมเหล็ก การต่อเรือ และการทำเหมืองถ่านหิน สถานที่เหล่านี้ยังเป็นตัวอย่างของกระบวนการค้นหาเทคโนโลยีของญี่ปุ่นจากยุโรปและอเมริกา ในช่วงกลางศตวรรษที่ 19 และบ่งบอกว่าเทคโนโลยีพวกนี้ถูกปรับให้เข้ากับความจำเป็นและประเพณีทางสังคมของญี่ปุ่นอย่างไร ซึ่งถือเป็นการส่งต่อการพัฒนาอุตสาหกรรมตะวันตกไปยังประเทศที่ไม่ใช่ชาติตะวันตกสำเร็จเป็นครั้งแรกด้วย และจากการปฏิวัติอุตสาหกรรมในประเทศช่วงเวลานั้น ถือเป็นการเปลี่ยนแปลงทางสังคมของญี่ปุ่นครั้งใหญ่ในทุกด้านจนทำให้ประเทศญี่ปุ่นพัฒนาประเทศแบบก้าวกระโดดจนกลายเป็นมหาอำนาจทางเศรษฐกิจในปัจุบัน

## มรดกโลก
แหล่งมรดกจากการปฏิวัติอุตสาหกรรมของญี่ปุ่นในยุคเมจิ:การถลุงเหล็กและผลิตเหล็กกล้า การต่อเรือและการทำเหมืองถ่านหิน ของญี่ปุ่นได้ขึ้นทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 39 เมื่อปี 2558 ที่เมืองบ็อน ประเทศเยอรมนี ด้วยข้อกำหนดและหลักเกณฑ์ในการพิจารณา ดังต่อไปนี้
***(ii)** - เป็นสิ่งที่มีอิทธิพลยิ่ง ผลักดันให้เกิดการพัฒนาสืบต่อมาในด้านการออกแบบทางสถาปัตยกรรม อนุสรณ์สถาน ประติมากรรม สวน และภูมิทัศน์ ตลอดจนการพัฒนาศิลปกรรมที่เกี่ยวข้อง หรือการพัฒนาการตั้งถิ่นฐานของมนุษย์ ซึ่งได้เกิดขึ้นในช่วงเวลาใดเวลาหนึ่ง หรือบนพื้นที่ใด ๆ ของโลกซึ่งทรงไว้ซึ่งวัฒนธรรม
***(iv)** - เป็นตัวอย่างอันโดดเด่นของประเภทของสิ่งก่อสร้างอันเป็นตัวแทนของการพัฒนา ทางด้านวัฒนธรรม สังคม ศิลปกรรม วิทยาศาสตร์ เทคโนโลยี อุตสาหกรรม ในประวัติศาสตร์ของมนุษยชาติ

หมวดหมู่:แหล่งมรดกโลกในประเทศญี่ปุ่น
หมวดหมู่:แหล่งมรดกโลกทางวัฒนธรรม
หมวดหมู่:จังหวัดฟูกูโอกะ
หมวดหมู่:จังหวัดคาโงชิมะ
หมวดหมู่:จังหวัดคูมาโมโตะ
หมวดหมู่:จังหวัดนางาซากิ
หมวดหมู่:จังหวัดซางะ
หมวดหมู่:จังหวัดยามางูจิ
หมวดหมู่:ความรู้สึกต่อต้านญี่ปุ่นในประเทศเกาหลี
แอ่งน้ำอุฟส์นูร์

**แอ่งน้ำอุฟส์นูร์** (, ; ) เป็นพื้นที่แอ่งปิดล้อมที่อยู่เหนือสุดของเอเซียกลาง ได้ชื่อตามทะเลสาบอุฟส์นูร์ (Uvs Nuur Lake) เป็นทะเลสาบที่ใหญ่ที่สุดในประเทศมองโกเลียตามขนาดพื้นที่ครอบคลุม 3,350 ตารางกิโลเมตรที่ความสูงเหนือระดับน้ำทะเล 759 เมตร ทะเลสาบที่กว้าง ตื้น และเค็มมาก มีความสำคัญต่อนกอพยพ นกน้ำ และนกทะเล แหล่งนี้ประกอบด้วยพื้นที่อนุรักษ์ 12 พื้นที่ เป็นตัวแทนของเขตชีวภาพสำคัญของยูเรเซีย (Eurasia) ตะวันออก ระบบนิเวศแบบสเต็ปป์ หรือทุ่งหญ้าสเต็ปป์ รองรับความหลากหลายอย่างมากของนก ทะเลทรายเป็นที่อยู่อาศัยของหนูทะเลทราย เช่น เจอร์บิล (gerbil) เจอร์บัว (jerboa) และโพลแคทลายหินอ่อน (marbled polecat) ที่หายาก ภูเขาเหล่านี้เป็นที่หลบภัยของสัตว์ที่อยู่ในภาวะเสี่ยงต่อการสูญพันธุ์คือเสือดาวหิมะ แกะภูเขา (อาร์กาลี argali) และเอเซียติก ไอเบ็กซ์ (Asiatic ibex แพะภูเขาขนิดหนึ่ง)

## มรดกโลก
**แอ่งน้ำอุฟส์นูร์**ได้จดทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 27 เมื่อปี พ.ศ. 2546 ที่กรุงปารีส ประเทศฝรั่งเศส ด้วยข้อกำหนดและหลักเกณฑ์ในการพิจารณา ดังต่อไปนี้
***(ix)** - เป็นแหล่งที่เกิดจากปรากฏการณ์ทางธรรมชาติที่มีเอกลักษณ์หายากหรือสวยงามเป็นพิเศษ เช่น แม่น้ำ น้ำตก ภูเขา
***(x)** - เป็นถิ่นที่อยู่อาศัยของชนิดสัตว์และพันธุ์พืชที่หายากหรือที่ตกอยู่ในสภาวะ อันตราย แต่ยังคงสามารถดำรงชีวิตอยู่ได้ ซึ่งรวมถึงระบบนิเวศอันเป็นแหล่งรวมความอุดมสมบูรณ์ของพืชและสัตว์ที่ทั่ว โลกให้ความสนใจด้วย

## อ้างอิง

## แหล่งข้อมูลอื่น

หมวดหมู่:แหล่งมรดกโลกในประเทศมองโกเลีย
หมวดหมู่:แหล่งมรดกโลกในประเทศรัสเซีย
หมวดหมู่:แหล่งมรดกโลกทางธรรมชาติ
หมวดหมู่:ทะเลสาบนานาชาติในทวีปเอเชีย
สหพันธ์มวยไทยและสาขาวิชาที่เกี่ยวข้องแห่งประเทศฝรั่งเศส

**สหพันธ์มวยไทยและสาขาวิชาที่เกี่ยวข้อง** (, อักษรย่อ: FMDA) เป็นสหพันธ์เพื่อการจัดการส่งเสริมกีฬามวยไทยสำหรับชาวฝรั่งเศส ในประเทศฝรั่งเศส

## สาขาวิชาที่เกี่ยวข้อง
สาขาวิชาที่เกี่ยวข้องกับองค์กรนี้คือ มวยไทยโบราณ (ซึ่งเป็นการรวมตัวกันของมวยแข็งและมวยอ่อนในศิลปะการต่อสู้ไทยสายต่าง ๆ อันได้แก่ มวยไชยา, มวยโคราช, มวยลพบุรี และมวยท่าเสา) และรูปแบบทางเทคนิค ที่ได้แรงบันดาลใจจากวานรเผือก (หนุมาน) รวมถึงมวยไทยเลิศฤทธิ์ (มวยโบราณสำหรับกองทัพ), กระบี่กระบอง (การใช้อาวุธแบบดั้งเดิม) และวิชาเชิงกลยุทธ์ (เทคนิคการป้องกัน)

## อ้างอิง

## แหล่งข้อมูลอื่น
* 
* 

หมวดหมู่:องค์กรมวยไทย
หมวดหมู่:กระบี่กระบอง
สะพานลูเดินดอร์ฟ

**สะพานลูเดินดอร์ฟ** () ในต้นเดือนมีนาคม ค.ศ. 1945 เป็นสะพานข้ามแม่น้ำไรน์ในประเทศเยอรมนีหนึ่งในสองแห่งที่ยังเหลืออยู่เมื่อถูกกำลังกองทัพบกสหรัฐยึดระหว่างยุทธการที่เรมาเกินในช่วงปลายสงครามโลกครั้งที่สอง สะพานลูเดินดอร์ฟสร้างในสงครามโลกครั้งที่หนึ่งเพื่อช่วยส่งกำลังเพิ่มเติมและการส่งกำลังให้ทหารเยอรมันในแนวรบด้านตะวันตก ซึ่งเชื่อมเรมาเกินบนฝั่งตะวันตกและหมู่บ้านแอร์เพิลบนฝั่งตะวันออกระหว่างสองเขาที่ขนาบแม่น้ำ ถูกตั้งชื่อตามพลเอกเอริช ลูเดินดอร์ฟ

เมื่อสิ้นสุดปฏิบัติการช่างตัดไม้ (1–7 มีนาคม ค.ศ. 1945) ทหารกองทัพที่ 1 แห่งสหรัฐมาถึงเรมาเกินและประหลาดใจที่พบว่าสะพานยังอยู่ การยึดสะพานนี้ทำให้กองทัพบกสหรัฐสถาปนาหัวสะพานบนฝั่งตะวันออกของแม่น้ำไรน์ หลังกำลังสหรัฐยึดสะพาน เยอรมนีพยายามทำลายอยู่หลายครั้งจนถล่มในวันที่ 17 มีนาคม ค.ศ. 1945 สิบวันหลังถูกยึด ฆ่าทหารช่างสหรัฐ 28 นาย ระหว่างที่สะพานยังอยู่ สะพานทำให้กองทัพบกสหรัฐวางกำลังทหาร 25,000 นาย หกกองพลทหารบกกับรถถัง ปืนใหญ่และรถบรรทุกจำนวนมากข้ามแม่น้ำไรน์ สะพานนี้ไม่เคยถูกสร้างใหม่ หอคอยบนฝั่งตะวันตกถูกเปลี่ยนเป็นพิพิธภัณฑ์และหอคอยบนฝั่งตะวันออกเป็นที่แสดง

หมวดหมู่:สะพานข้ามแม่น้ำไรน์
หมวดหมู่:สะพานในประเทศเยอรมนี
หมวดหมู่:สะพานทางรางในประเทศเยอรมนี
ลูเดินดอร์ฟ
หมวดหมู่:สะพานแบบโครง
หมวดหมู่:เอริช ลูเดินดอร์ฟ
หมวดหมู่:สิ่งก่อสร้างในรัฐไรน์ลันท์-ฟัลทซ์
ภูมิทัศน์วัฒนธรรมหุบเขาออร์ค็อง

**ภูมิทัศน์วัฒนธรรมหุบเขาออร์ค็อง** (Орхоны хөндийн соёлын дурсгал) มีพื้นที่ 121,967 เฮกตาร์ ตั้งอยู่รอบบริเวณผืนทุ่งกว้างบนสองฝั่งแม่น้ำออร์ค็อง และแหล่งโบราณคดีมากมายที่มีอายุถึงคริสต์ศตวรรษที่ 6 (พุทธศตวรรษที่ 11) บริเวณนี้ยังรวมคาราคอรม เมืองหลวงในคริสต์ศตวรรษที่ 13–14 (พุทธศตวรรษที่ 18–19) ของอาณาจักรเจงกิส ข่าน เข้าไว้ด้วย กล่าวโดยรวมสิ่งที่หลงเหลือในบริเวณนี้ สะท้อนให้เห็นถึงสายสัมพันธ์ที่เชื่อมโยงระหว่างชนเผ่าร่อนเร่ สังคมปศุสัตว์ และศูนย์กลางการปกครองและศาสนา และความสำคัญของหุบเขาออร์ค็องในประวัติศาสตร์ของเอเชียกลาง ทุ่งหญ้ายังคงถูกใช้เลี้ยงสัตว์โดยชนเผ่าเร่รอนมองโกเลียน

## มรดกโลก
ภูมิทัศน์วัฒนธรรมหุบเขาออร์ค็องได้รับจดทะเบียนให้เป็นมรดกโลกในการประชุมคณะกรรมการมรดกโลกสมัยสามัญครั้งที่ 28 เมื่อ พ.ศ. 2547 ที่เมืองซูโจว ประเทศจีน ด้วยข้อกำหนดและหลักเกณฑ์ในการพิจารณาให้เป็นแหล่งมรดกโลก ดังนี้
***(ii)** - เป็นสิ่งที่มีอิทธิพลยิ่ง ผลักดันให้เกิดการพัฒนาสืบต่อมาในด้านการออกแบบทางสถาปัตยกรรม อนุสรณ์สถาน ประติมากรรม สวน และภูมิทัศน์ ตลอดจนการพัฒนาศิลปกรรมที่เกี่ยวข้อง หรือการพัฒนาการตั้งถิ่นฐานของมนุษย์ ซึ่งได้เกิดขึ้นในช่วงเวลาใดเวลาหนึ่ง หรือบนพื้นที่ใด ๆ ของโลกซึ่งทรงไว้ซึ่งวัฒนธรรม
***(iii)** - เป็นสิ่งที่ยืนยันถึงหลักฐานของวัฒนธรรมหรืออารยธรรมที่ปรากฏให้เห็นอยู่ในปัจจุบันหรือว่าที่สาบสูญไปแล้ว
***(iv)** - เป็นตัวอย่างอันโดดเด่นของประเภทของสิ่งก่อสร้างอันเป็นตัวแทนของการพัฒนาทางด้านวัฒนธรรม สังคม ศิลปกรรม วิทยาศาสตร์ เทคโนโลยี อุตสาหกรรม ในประวัติศาสตร์ของมนุษยชาติ

หมวดหมู่:แหล่งมรดกโลกในประเทศมองโกเลีย
หมวดหมู่:แหล่งมรดกโลกทางวัฒนธรรม
กุยบอโน

**กุยบอโน** () ความหมายตามอักษรว่า "เพื่อประโยชน์ผู้ใด" (to whose profit?) เป็นวลีภาษาละตินที่ยังใช้กันอยู่ เป็นคำถามนิติเวชสำคัญในการสืบสวนทางกฎหมายและตำรวจ คือ การหาว่าผู้ใดมีเหตุจูงใจอาชญากรรม กุยบอโนเป็นภาษิตที่ใช้เพื่อแนะเหตุจูงใจเร้นหรือเพื่อชี้ว่าผู้ที่รับผิดชอบบางสิ่งอาจไม่เป็นผู้ที่ดูเหมือนเป็นในตอนแรก

โดยทั่วไปวลีนี้ใช้แนะว่าอาจพบบุคคลหรือกลุ่มบุคคลที่มีความผิดฐานก่ออาชญากรรมในหมู่ผู้ที่ได้ประโยชน์ โดยมุ่งหาประโยชน์ทางการเงินเป็นหลัก ผู้ที่ได้ประโยชน์อาจไม่ประจักษ์เสมอไป ตัวอย่างเช่น อาจเบี่ยงความสนใจไปแพะรับบาปได้สำเร็จ เป็นต้น

## อ้างอิง

หมวดหมู่:ภาษิต
หมวดหมู่:อาชญาวิทยา
หมวดหมู่:ผลประโยชน์ขัดกัน
บูร์คันคัลดุน

**ภูเขาบูร์คันคัลดุน** ตั้งอยู่ทางตะวันออกเฉียงเหนือของประเทศมองโกเลีย อยู่ตอนกลางของเทือกเขาเคนติอี ที่ซึ่งที่ราบอันกว้างใหญ่ของมองโกเลียไปบรรจบกับป่าสนเขาไซบีเรีย ของประเทศรัสเซีย

ภูเขาบูร์คันคัลดุน มีความเชื่อมโยงกับการบูชาภูเขาศักดิ์สิทธิ์ รวมทั้งแม่น้ำและโอโวโอ (Ovoo: กองหินของคนทรง) ด้วยพิธีการต่าง ๆ ซึ่งเกิดจากการผสมผสานกันระหว่างพิธีกรรมของคนทรงในยุคโบราณ และพิธีการของศาสนาพุทธ ภูเขาแห่งนี้ยังเป็นสถานที่ที่เชื่อกันว่า เป็นที่เกิดและที่ฝังศพของ เจงกีส ข่าน ผู้ก่อตั้งจักรวรรดิมองโกล และพบหลักฐานว่า เจงกีส ข่าน สร้างการบูชาภูเขาขึ้น เพื่อสร้างความสามัคคีแก่ชาวมองโกล

## มรดกโลก
ภูเขาใหญ่บูร์คันคัลดุนและภูมิทัศน์ศักดิ์สิทธิ์โดยรอบได้รับลงทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 39 เมื่อปี 2558 ที่เมืองบอนน์ ประเทศเยอรมนีด้วยข้อกำหนดและหลักเกณฑ์ในการพิจารณา ดังต่อไปนี้
***(iv)** - เป็นตัวอย่างอันโดดเด่นของประเภทของสิ่งก่อสร้างอันเป็นตัวแทนของการพัฒนาทางด้านวัฒนธรรม สังคม ศิลปกรรม วิทยาศาสตร์ เทคโนโลยี อุตสาหกรรม ในประวัติศาสตร์ของมนุษยชาติ
***(vi)** - มีความคิดหรือความเชื่อที่เกี่ยวข้องโดยตรงกับเหตุการณ์ หรือมีความโดดเด่นยิ่งในประวัติศาสตร์

หมวดหมู่:แหล่งมรดกโลกในประเทศมองโกเลีย
หมวดหมู่:แหล่งมรดกโลกทางวัฒนธรรม
กัญญา ลีนุตพงษ์

**กัญญา ลีนุตพงษ์** หรือ *ผึ้ง* ทายาทเจ้าของอาณาจักรรถยนต์ยนตรกิจ ผู้นำเข้าและจัดจำหน่ายรถยนต์ *เกีย* *เปอโยต์* ฯลฯ เกิดเมื่อวันที่ 11 มกราคม พ.ศ. 2533 เป็นอดีตนักแสดงซึ่งมีผลงานละครเพียงไม่กี่เรื่อง และเป็นลูกพี่ลูกน้องของ พิมพาภรณ์ ลีนุตพงษ์ ซึ่งเป็นอดีตนักแสดงเช่นกัน 

## ประวัติ

**กัญญา ลีนุตพงษ์** สำเร็จการศึกษาระดับ High School ที่ Shrewsbury International School และระดับปริญญาตรีจาก คณะนิเทศศาสตร์ จุฬาลงกรณ์มหาวิทยาลัย สาขาการจัดการการสื่อสาร (ภาคภาษาอังกฤษ) เริ่มเข้าวงการจากภาพยนตร์โฆษณา, มิวสิควีดีโอ และถ่ายแบบตามนิตยสารต่าง ๆ เช่น นิตยสาร Seventeen, Mars, Knock Knock เป็นต้น ผลงานมิวสิควีดีโอที่สร้างชื่อ ในเพลง *โทรมาว่ารัก* ของ  บี้ สุกฤษฎิ์ วิเศษแก้ว และเพลง *ดูแลเขาให้ดีดี* ของ ดา เอ็นโดรฟิน และผลงานละครที่ผลิตโดยบริษัท เอ็กแซ็กท์สองเรื่องในปี พ.ศ. 2551 เรื่องแรกคือ ตราบสิ้นดินฟ้า โดยรับบทเป็น กรวิก บุตรสาวของ สร้อย ซึ่งแสดงโดย แหม่ม คัทลียา แมคอินทอช ต่อมาจึงรับบทเป็นนางเอกเต็มตัวเรื่อง เงาอโศก โดยรับบทเป็น ปี่ หรือ ปิยะฉัตร เด็กสาวกำพร้าผู้น่าสงสาร คู่กับ ป้อง ณวัฒน์ กุลรัตนรักษ์ 
ปัจจุบัน กัญญาได้อำลาวงการแสดง แต่ยังคงรับงานถ่ายแบบและโฆษณาอยู่เนือง ๆ

## ผลงาน
### ผลงานละครโทรทัศน์

* ละครโทรทัศน์ทั้งหมดด้านล่างนี้ออกอากาศทาง สถานีวิทยุโทรทัศน์กองทัพบกช่อง 5

### มิวสิกวิดีโอ
* แฟนเทวดา ของวงฟรีเพลย์ 
* โทรมาว่ารัก ของสุกฤษฎิ์ วิเศษแก้ว
* ดูแลเขาให้ดีดี ของดา เอ็นโดรฟิน

## อ้างอิง

## แหล่งข้อมูลอื่น
* 

หมวดหมู่:นักแสดงหญิงชาวไทย
หมวดหมู่:นิสิตเก่าคณะนิเทศศาสตร์ จุฬาลงกรณ์มหาวิทยาลัย
เอฟ. เมอร์รีย์ เอบราฮัม

**เอฟ. เมอร์รีย์ เอบราฮัม** (; เกิด 24 ตุลาคม ค.ศ. 1939) หรือชื่อเกิดว่า **เมอร์รีย์ เอบราฮัม** เป็นนักแสดงชาวอเมริกัน เขาเป็นที่นิยมในคริสต์ทศวรรษ 1980 หลังจากชนะรางวัลออสการ์ สาขานักแสดงนำชายยอดเยี่ยม จากบทบาท อันโตนีโอ ซาลีเอรี ในภาพยนตร์เรื่อง *[[อมาเดอุส]] (1984)* เขาปรากฏตัวในหลายบทบาททั้งแสดงนำและสมทบในภาพยนตร์หลายเรื่อง เช่น *All the President's Men (1976)*, *Scarface (1983)*, *The Name of the Rose (1986)*, *Last Action Hero (1993)*, *Star Trek: Insurrection (1998)*, *Finding Forrester (2000)*, *Inside Llewyn Davis (2013)* และ *The Grand Budapest Hotel (2014)* นอกจากนี้เขายังเป็นที่รู้จักในวงการโทรทัศน์และละคร และซีรีส์เรื่อง *โฮมแลนด์ (2012)* ยังส่งผลให้เขาได้รับการเสนอชื่อเข้าชิงรางวัลเอ็มมีและรางวัลแซกอวอร์ดสเป็นครั้งแรกอีกด้วย

นอกจากนี้ อับราฮัมยังเป็นผู้ให้เสียงคอนชู เทพเจ้าแห่งดวงจันทร์ หนึ่งในตัวละครหลักของซีรีส์ มูนไนท์ ออกฉายทางดิสนีย์+ ซึ่งเป็นซีรีส์จากระยะที่สี่ของจักรวาลภาพยนตร์มาร์เวลด้วย

## อ้างอิง

## แหล่งข้อมูลอื่น

* 
* ชีวประวัติ ''เอฟ. เมอร์รีย์ เอบราฮัม'' ที่ ยาฮู!
* '' เอฟ. เมอร์รีย์ เอบราฮัม''  ที่ ไอเอ็มจีอาร์ติสท์

หมวดหมู่:บุคคลที่เกิดในปี พ.ศ. 2482
หมวดหมู่:บุคคลที่ยังมีชีวิตอยู่
หมวดหมู่:นักแสดงชายชาวอเมริกัน
หมวดหมู่:นักแสดงชายชาวอเมริกันในศตวรรษที่ 20
หมวดหมู่:นักแสดงชายชาวอเมริกันในศตวรรษที่ 21
หมวดหมู่:นักแสดงภาพยนตร์ชายชาวอเมริกัน
หมวดหมู่:นักแสดงละครโทรทัศน์ชายชาวอเมริกัน
หมวดหมู่:ชาวอเมริกันเชื้อสายอิตาลี
หมวดหมู่:บุคคลจากมหาวิทยาลัยเทกซัส ออสติน
หมวดหมู่:นักแสดงนำชายยอดเยี่ยม รางวัลออสการ์
ไทยลีก (บริษัท)

**บริษัท ไทยลีก จำกัด** ( ชื่อย่อ: TL) เป็นบริษัทบริหารการจัดการแข่งขันฟุตบอลลีกอาชีพ ถือหุ้นโดยสมาคมกีฬาฟุตบอลแห่งประเทศไทย ก่อตั้งขึ้นเมื่อวันที่ 29 กรกฎาคม พ.ศ. 2559 ในการประชุมของสภากรรมการขณะมี พลตำรวจเอก สมยศ พุ่มพันธุ์ม่วง เป็นนายกสมาคมฯ โดยก่อตั้งแทน *บริษัท ไทยพรีเมียร์ลีก จำกัด* ซึ่งได้ทำงานมาตั้งแต่ พ.ศ. 2552

## ประวัติ
ใน พ.ศ. 2552 สมาพันธ์ฟุตบอลเอเชีย ออกระเบียบว่าด้วยความเป็นสโมสรฟุตบอลอาชีพอย่างสมบูรณ์แบบ สมาคมฟุตบอลแห่งประเทศไทย ในพระบรมราชูปถัมภ์ ซึ่งในขณะนั้น วรวีร์ มะกูดี เป็นนายกสมาคมฯ จึงต้องดำเนินการจัดตั้ง *บริษัท ไทยพรีเมียร์ลีก จำกัด* ขึ้นเพื่อจัดการแข่งขันฟุตบอลลีกภายในประเทศอย่างเป็นอาชีพที่แท้จริง โดยมีวิชิต แย้มบุญเรือง อดีตนักฟุตบอลทีมชาติไทย เป็นประธานกรรมการคนแรก (ประธานคนสุดท้ายคือ องอาจ ก่อสินค้า) และออกระเบียบให้ผู้บริหารสโมสรฟุตบอลอาชีพ ต้องจัดตั้งในรูปนิติบุคคล (บริษัท) เพื่อดำเนินการบริหารสโมสร ส่งผลให้มีการแข่งขันเชิงรูปแบบ การบริหารจัดการให้เป็นมืออาชีพยิ่งขึ้น รวมทั้งแพร่หลายออกไปยังส่วนภูมิภาคทั่วประเทศ จากเดิมที่สโมสรฟุตบอลต่าง ๆ จะกระจุกตัวอยู่ในเขตกรุงเทพมหานครและปริมณฑลเท่านั้น จึงกลับมาเป็นที่นิยมของแฟนฟุตบอลไทยอีกครั้ง

ภายหลังจากการเลือกตั้งนายกสมาคมกีฬาฟุตบอลแห่งประเทศไทย ในพระบรมราชูปถัมภ์ เมื่อวันที่ 11 กุมภาพันธ์ พ.ศ. 2559 ซึ่ง พล.ต.อ.สมยศ พุ่มพันธุ์ม่วง ที่ได้รับเลือกจากสโมสรสมาชิกให้ดำรงตำแหน่งนายกสมาคมคนใหม่ได้ประกาศว่า ได้ทำการจดทะเบียนจัดตั้งบริษัทใหม่ขึ้นมาทำหน้าที่แทน *บริษัท ไทยพรีเมียร์ลีก จำกัด* เรียบร้อยแล้วโดยใช้ชื่อว่า บริษัท พรีเมียร์ลีกไทยแลนด์ จำกัด และได้แต่งตั้ง พล.ต.ท.บริหาร เสี่ยงอารมณ์ เป็นประธานเจ้าหน้าที่บริหาร กับ เบนจามิน ตัน ผู้อำนวยการด้านการแข่งขันสโมสรของสมาพันธ์ฟุตบอลเอเชีย เป็นรองประธานเจ้าหน้าที่บริหาร ต่อมา พล.ต.อ.สมยศได้แต่งตั้ง พล.ต.อ.จักรทิพย์ ชัยจินดา ผู้บัญชาการตำรวจแห่งชาติในขณะนั้นเป็นประธานบริษัท 

เมื่อวันที่ 29 กรกฎาคม พ.ศ. 2559 พล.ต.อ.สมยศ พุ่มพันธุ์ม่วง ได้ดำเนินการจดทะเบียนจัดตั้ง บริษัท ไทยลีก จำกัด ขึ้นมาแทนที่บริษัท พรีเมียร์ลีกไทยแลนด์ จำกัด และเมื่อวันที่ 16 สิงหาคม พ.ศ. 2559 พล.ต.อ.สมยศ พุ่มพันธุ์ม่วงได้โอนหุ้นจำนวน 99.98% ให้กับสมาคมกีฬาฟุตบอลแห่งประเทศไทยฯ ตามคำแนะนำของฟีฟ่า

กระทั่งวันที่ 21 เมษายน พ.ศ. 2560 บริษัท ไทยลีก จำกัด ได้ย้ายที่ทำการมาอยู่ที่ ชั้น 14 อาคารจิตต์อุทัย ถนนรามคำแหง แขวงหัวหมาก เขตบางกะปิ และต่อมาเมื่อวันที่ 25 เมษายน พ.ศ. 2566 ได้ย้ายที่ทำการมาใช้รวมกับสมาคมกีฬาฟุตบอลแห่งประเทศไทยฯ ที่อาคาร House of Thai Football ภายในศูนย์กีฬาหัวหมาก

## รายนามประธานบริษัท

## อ้างอิง

## ดูเพิ่ม
* ไทยลีก
* ไทยลีก 2

หมวดหมู่:บริษัทไทยที่ก่อตั้งในปี พ.ศ. 2559
หมวดหมู่:องค์กรฟุตบอลในประเทศไทย
หมวดหมู่:บริษัทของไทย
หมวดหมู่:องค์การในเขตบางกะปิ
โรคเฮิร์ซปรุง

**โรคเฮิร์ซปรุง** () หรือ**ลำไส้ใหญ่โป่งพองแต่กำเนิด** () เป็นความผิดปกติแต่กำเนิดชนิดหนึ่งที่ทำให้ลำไส้บางส่วนไม่มีเซลล์ประสาท ทำให้ลำไส้ส่วนที่เป็นโรคบีบตัวตลอดเวลา เกิดเป็นภาวะลำไส้อุดตันขึ้น ผู้ป่วยมักมีอาการท้องผูก อาการอื่นที่พบได้ ได้แก่ อาเจียน ปวดท้อง ถ่ายเหลว การเจริญเติบโตบกพร่อง ส่วนใหญ่มักเริ่มแสดงอาการที่อายุไม่เกิน 2 เดือน ภาวะแทรกซ้อนที่พบได้ เช่น ลำไส้อักเสบ ลำไส้โป่งพอง ลำไส้อุดตัน และลำไส้ทะลุ เป็นต้น

โรคนี้อาจพบเป็นโรคเดี่ยว หรือพบร่วมกับความผิดปกติทางพันธุกรรมอื่นๆ เช่น กลุ่มอาการดาวน์ กลุ่มอาการวาร์เดนเบิร์ก เป็นต้น กรณีพบเป็นโรคเดี่ยวนั้นราวครึ่งหนึ่งจะเกิดจากการกลายพันธุ์ของยีนเดี่ยว และประมาณ 20% จะพบว่ามีความเชื่อมโยงกับการเกิดโรคในครอบครัว การกลายพันธุ์ต่างๆ เหล่านี้ บางชนิดถ่ายทอดแบบออโตโซมลักษณะเด่น นอกจากนี้แล้วยังมีผู้ป่วยจำนวนหนึ่งที่หาสาเหตุของโรคไม่พบ พ่อแม่ที่มีลูกคนหนึ่งเป็นโรคนี้แล้วจะมีโอกาส 4% ที่ลูกคนต่อไปจะเป็นโรคนี้ด้วย โรคนี้แบ่งออกเป็น 2 ชนิด คือแบบส่วนลำไส้สั้น กับแบบส่วนลำไส้ยาว แบ่งชนิดตามความยาวของลำไส้ที่เกิดโรค บางครั้งอาจพบว่าเป็นที่ลำไส้เล็กได้ด้วย แต่พบน้อยมาก การวินิจฉัยทำได้โดยดูจากอาการและอาการแสดง การยืนยันการวินิจฉัยทำได้โดยการตัดชิ้นเนื้อออกตรวจ

การรักษาทำได้โดยการผ่าตัดเอาส่วนของลำไส้ที่เป็นโรคออก ขั้นตอนการผ่าตัดจะมีการดึงเอาลำไส้ส่วนที่เป็นโรคผ่านออกทางทวารหนักแล้วตัดออก จึงนิยมเรียกว่าการผ่าตัดแบบ "pull through" (ดึงผ่าน) ผู้ป่วยบางรายอาจจำเป็นต้องรับการปลูกถ่ายลำไส้เพิ่มเติมด้วย โรคนี้พบได้ในทารกแรกเกิดประมาณ 1 ใน 5,000 คน โดยพบในทารกเพศชายบ่อยกว่าทารกเพศหญิง ภาวะนี้เคยถูกบรรยายไว้เป็นครั้งแรกเมื่อ ค.ศ. 1691 โดยนักกายวิภาคศาสตร์ชาวดัทช์ชื่อ Frederik Ruysch และได้ชื่อตามแพทย์ชาวเดนมาร์ก Harald Hirschsprung ซึ่งได้บรรยายภาวะนี้ไว้อีกครั้งเมื่อ ค.ศ. 1888
## อ้างอิง

## แหล่งข้อมูลอื่น
* 

หมวดหมู่:โรคระบบทางเดินอาหาร
หมวดหมู่:ความผิดปกติแต่กำเนิดของระบบย่อยอาหาร
หมวดหมู่:โรคหายาก
คำสั่งที่ 227

thumb|ไปรษณียากรของสหภาพโซเวียตเขียนว่า "ห้ามถอยแม้แต่ก้าวเดียว"
**คำสั่งที่ 227** (, *Prikaz No. 227*) เป็นคำสั่งที่ถูกประกาศบังคับใช้ เมื่อวันที่ 28 กรกฎาคม ค.ศ. 1942 โดยโจเซฟ สตาลิน ซึ่งดำรงตำแหน่งกรรมการราษฎรฝ่ายกลาโหม เป็นที่รู้จักจากคอลัมน์ว่า "ห้ามถอยแม้แต่ก้าวเดียว" () ซึ่งต่อมากลายเป็นเป็นคำขวัญหลักของบรรดาหนังสือพิมพ์โซเวียตในช่วงฤดูร้อน ค.ศ. 1942 

คำสั่งที่จัดตั้งขึ้นมานั้นโดยแต่ละแนวรบจะต้องสร้างกองพันทหารนักโทษเดนตายหนึ่งถึงสามกองพัน ซึ่งจะถูกส่งไปยังส่วนที่อันตรายมากที่สุดของแนวรบ ตั้งแต่ ค.ศ. 1942 ถึง ค.ศ. 1945 จำนวนบุคลากรในกองทัพแดงทั้งหมด 422,700 นาย ที่ถูกตัดสินให้ไปอยู่ในกองพันทหารนักโทษเดนตายอันเป็นผลมาจากศาลทหาร คำสั่งนี้ยังได้สั่งให้แต่ละกองทัพต้องสร้าง"กองทหารสกัดกั้น"(blocking detachments) ไว้ที่แนวหลังซึ่งจะทำการยิงใส่ "ผู้ที่มีความหวาดกลัวและขี้ขลาด" ในช่วงสามเดือนแรก กองทหารสกัดกั้นได้ทำการยิงใส่ทหารนักโทษเดนตายจำนวน 1,000 นาย และส่ง 24,000 นายมายังกองพันทหารนักโทษเดนตาย ในเดือนตุลาคม ค.ศ. 1942 ความคิดของกองทหารสกัดกั้นที่ประจำการได้ลดลงอย่างเงียบ ๆ

ด้วยจุดประสงค์เพื่อเสริมสร้างขวัญกำลังใจของกองทัพแดงอย่างหนักแน่นและมุ่งเน้นถึงความรักชาติ มันมีผลกระทบที่เป็นอันตรายและไม่ได้ถูกนำมาใช้อย่างต่อเนื่องโดยผู้บัญชาการที่มองเห็นว่า การโยกย้ายกองกำลังเพื่อสร้างกองทหารสกัดกั้นเป็นการสูญเสียกำลังคน วันที่ 29 ตุลาคม ค.ศ. 1944 กองทหารสกัดกั้นได้ถูกปลดโดยคำสั่งที่ 349 ของสตาลิน ที่กล่าวอ้างถึงสถานการณ์ที่เปลี่ยนแปลงไปในแนวรบ

## แกลเลอรี่

Order 227 page 1.jpg
Order 227 page 2.jpg
Order 227 page 3.jpg
Order 227 page 4.jpg
Order 227 page 5.jpg
Order 227 page 6.jpg
Order 227 page 7.jpg


## อ้างอิง

หมวดหมู่:แนวรบด้านตะวันออก (สงครามโลกครั้งที่สอง)
หมวดหมู่:เอกสารอย่างเป็นทางการของสหภาพโซเวียต
หมวดหมู่:พ.ศ. 2485
หมวดหมู่:คำสั่งโดยโจเซฟ สตาลิน
ร้อยแก้ว (เพลงธนกฤต พานิชวิทย์)

"**ร้อยแก้ว (Slam Drunk)**" เป็นซิงเกิลของธนกฤต พานิชวิทย์ ร่วมกับ กอล์ฟ ฟักกลิ้ง ฮีโร่ ออกจำหน่ายในวันที่ 27 พฤศจิกายน พ.ศ. 2558

เนื้อหาของเพลงพูดถึง ข้อคิดจากการดื่มแล้วการคิดอย่างมีสติเพื่อทบทวนเรื่องราวความรักที่ผ่านมาด้วยความเข้าใจ จากจุดเริ่มต้นอันหอมหวาน จนถึงปลายทางที่ได้รู้ว่าทุกอย่างมันไม่เคยจริง ใช้หนึ่งแก้ว ต่อหนึ่งเหตุการณ์ ให้ความรู้สึกทำงานไปพร้อมกับเวลาในขณะนั้น แล้วเราจะพบจุด “พอ” ของการดื่มครั้งนี้

ส่วนมิวสิกวีดีโอนี้เผยแพร่ครั้งแรกเมื่อวันที่ 8 ธันวาคม พ.ศ. 2558 กำกับโดย สกัณห์ อายุรพงศ์ โดยมี จิ๊บบี้ ตะวัน แซ่ตั้ง และขวัญ ศิริขวัญ ชินโชติ พูดถึงเรื่องของชาย – หญิง ที่เป็นตัวแทนของผู้ชาย กับผู้หญิงทั่วโลกที่มีมุมมองในการแก้ปัญหาที่ต่างกัน อย่างในเพลงนี้เป็นการพูดถึงการดื่มแบบมีสติ หลังจากดื่มจนเข้าใจว่าการที่เราดื่มเข้าไปมากเท่าไหร่ก็ไม่ได้ช่วยอะไรสุดท้ายคนที่คิดได้ก่อนต้องวางแก้ที่เป็นปัญหาและก้าวเดินต่อไป

## การตอบรับ
เพลง "ร้อยแก้ว (Slam Drunk)" ได้อันดับสูงสุดที่ 19 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 24 มกราคม พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
### ชาร์ต

## อ้างอิง

หมวดหมู่:เพลงไทยสากล
หมวดหมู่:เพลงป็อปร็อกไทย
หมวดหมู่:เพลงฮิปฮอปไทย
หมวดหมู่:เพลงของธนกฤต พานิชวิทย์
หมวดหมู่:เพลงที่ประพันธ์คำร้องโดยธนกฤต พานิชวิทย์
หมวดหมู่:เพลงในปี พ.ศ. 2558
หมวดหมู่:ซิงเกิลในปี พ.ศ. 2558
หมวดหมู่:ซิงเกิลในสังกัดสไปซีดิสก์
ดาวอังคาร (เพลงธนกฤต พานิชวิทย์)

"**ดาวอังคาร (MARS)**" เป็นซิงเกิลของธนกฤต พานิชวิทย์ ประพันธ์คำร้อง-แต่งทำนองโดย ธนกฤต พานิชวิทย์ ออกจำหน่ายในวันที่ 11 พฤศจิกายน พ.ศ. 2557

เนื้อหาเพลงนี้ว่านแต่งขึ้นจากป­ระสบการณ์การใช้ชีวิตของเขาเขาจึงอยากชวนท­ุกคนที่ กาลัง รู้สึกเหนื่อยหน่ายกับการทางาน ท่ามกลางโต๊ะประชุมอันแสนวุ่น วายและเต็มไปด้วยความเครียด ให้กลับมาสดใสอีกครั้งด้วยการมองใครสักคนใ­นนั้นที่ทำให้คุณรู้สึกชุ่มชื่นหัวใจเพราะ­ใครคนนั้นเขาจะทำให้ทุกๆวันของการทำงานของ­คุณมีความหมายและกลายเป็นสีชมพูขึ้นมาทันท­ี......

## การตอบรับ
เพลง "ดาวอังคาร (MARS)" ได้อันดับสูงสุดที่ 16 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอรเพลย์ ประจำวันที่ 21 กุมภาพันธ์ พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
### ชาร์ต

## อ้างอิง

หมวดหมู่:เพลงไทยสากล
หมวดหมู่:เพลงป็อปร็อกไทย
หมวดหมู่:เพลงของธนกฤต พานิชวิทย์
หมวดหมู่:เพลงที่ประพันธ์คำร้องโดยธนกฤต พานิชวิทย์
หมวดหมู่:เพลงในปี พ.ศ. 2558
หมวดหมู่:ซิงเกิลในปี พ.ศ. 2558
หมวดหมู่:ซิงเกิลในสังกัดสไปซีดิสก์
กังฟูแพนด้า 3

***กังฟูแพนด้า 3*** () สร้างโดยบริษัท ดรีมเวิร์กสแอนิเมชัน และ โอเรียนทัลดรีมเวิร์กส จัดฉายโดย ทเวนตีท์เซนจูรีฟอกซ์ เป็นภาพยนตร์ภาคต่อของ กังฟูแพนด้า 2 โดยภาพยนตร์เรื่องนี้ได้รับการสร้างต้นฉบับเป็น 2 ภาษา คือ ภาษาอังกฤษ และภาษาจีนกลาง ภาพยนตร์เรื่องนี้เริ่มฉายในวันที่ 23 มกราคม ค.ศ. 2016 ในประเทศจีน, 29 มกราคมในสหรัฐ ส่วนในประเทศไทย กำหนดฉายในวันที่ 10 มีนาคม ค.ศ. 2016

*กังฟูแพนด้า 3* ได้รับรางวัลชนะเลิศ ASCAP Award ในสาขา Top Box Office Films นอกจากนี้ ยังถูกเสนอชื่อเข้าชิงรางวัลอีกหลายรายการ ได้แก่ แอนนีอะวอร์ด, ซิกท์บีไฮด์เดอะวอยซ์แอกเตอส์อะวอดส์, บริติชอะคาเดมีชิลเดรนส์อะวอดส์, สมาคมวิจารณ์ภาพยนตร์จอร์เจีย, โกลเดนเทรลเลอร์อะวอร์ด, คิดชอยซ์อะวอร์ด, เอ็มทีวี มูฟวีอะวอร์ด และ แซทเทิร์นอะวอร์ด และมีภาคต่ออย่าง*[[กังฟูแพนด้า 4]]* มีกำหนดเข้าฉายในวันที่ 7 มีนาคม ค.ศ. 2024

## ตัวละครและพากย์

## อ้างอิง

## แหล่งข้อมูลอื่น
* 
* 
* 
* 
* สยามโซน

หมวดหมู่:ภาพยนตร์อเมริกันที่ออกฉายในปี พ.ศ. 2559
หมวดหมู่:ภาพยนตร์แอนิเมชันอเมริกัน
หมวดหมู่:ภาพยนตร์คอมพิวเตอร์แอนิเมชันอเมริกัน
หมวดหมู่:ภาพยนตร์โดยดรีมเวิกส์แอนิเมชัน
หมวดหมู่:ภาพยนตร์โดยทเวนตีธ์เซนจูรีฟอกซ์
หมวดหมู่:ภาพยนตร์แอนิเมชันทเวนตีธ์เซนจูรีฟอกซ์
หมวดหมู่:ภาพยนตร์กังฟูแพนด้า
หมวดหมู่:ภาพยนตร์ที่มีฉากในประเทศจีน
หมวดหมู่:ภาพยนตร์เกี่ยวกับแพนด้า
หมวดหมู่:แอนิเมชันตะวันตกที่ได้รับอิทธิพลจากสื่ออนิเมะ
หมวดหมู่:ภาพยนตร์ภาคต่ออเมริกัน
หมวดหมู่:ภาพยนตร์ที่ประพันธ์ดนตรีโดยฮันส์ ซิมเมอร์
หมวดหมู่:ภาพยนตร์แอนิเมชัน 3 มิติ
หมวดหมู่:ภาพยนตร์แอนิเมชันอเมริกันในคริสต์ทศวรรษ 2010
โฟลว์ไรเดอร์

**โฟลว์ไรเดอร์** (อังกฤษ: Flowriding) เป็นกีฬาเอ็กซ์ตรีมประเภทหนึ่งที่ได้รับอิทธิพลมาจากกีฬาหลายชนิด เช่น สเก็ตบอร์ด การโต้คลื่น สโนว์บอร์ด และเวคเบอร์ด ที่มีวิธีการเล่นโดยให้ผู้เล่นโต้คลื่นบนเครื่องจำลองคลื่นเทียมซึ่งมีความเร็ว 38 กม./ชม. ถึง 48 กม./ชม. กีฬาชนิดนี้ถูกคิดค้นขึ้นในปี พ.ศ.2531 ที่รัฐเท็กซัส สหรัฐอเมริกา โดยทอม ล็อชท์เฟลด์ ผู้ก่อตั้งเวฟล็อก บริษัทผลิตเครื่องเล่นและอุปกรณ์ในการเล่นโฟลว์ไรเดอร์รายใหญ่ ในประเทศไทยมีสนามโฟลว์ไรเดอร์เปิดให้บริการเป็นแห่งแรกในปี พ.ศ.2555 คือโฟลว์ เฮ้าส์ แบงค์ค็อก การเล่นโฟลว์ไรเดอร์แบ่งออกเป็น 2 ประเภทคือ โฟลว์บอร์ดและบอร์ดี้บอร์ด

## โฟลว์บอร์ด
โฟลว์บอร์ด หรือ สแตนด์อัพบอร์ด เป็นการเล่นในท่ายืน โดยอุปกรณ์ของโฟลว์บอร์ดจะมีความแตกต่างกับเซิร์ฟบอร์ดและเวคบอร์ดตรงที่มีขนาดเล็กกว่า เนื่องจากการเคลื่อนที่ของน้ำในเครื่องโฟลว์ไรเดอร์มีแรงตึงผิวมากกว่าทำให้สามารถใช้บอร์ดขนาดเล็กได้ ท่าต่างๆในการเล่นโฟลว์บอร์ดได้รับแรงบันดาลใจมาจากสเก็ตบอร์ด ซึ่งแต่ละท่าก็จะมีระดับความยากแตกต่างกันไป เช่น ออลลี่ (กระโดดขึ้นเหนือน้ำ) ป๊อป โชฟ อิท (กระโดดขึ้นและหมุน) และอื่นๆอีกมากมาย

## บอร์ดี้บอร์ด
บอร์ดี้บอร์ด เป็นการเล่นที่เหมาะสำหรับผู้เริ่มต้นเล่นโฟลว์ไรเดอร์ เพราะง่ายในการทรงตัว และมีอันตรายน้อย โดยมีวิธีการเล่น 3 ประเภทคือประเภทนอนคว่ำ ประเภทคุกเข่าคู่ และประเภทชันเข่าหนึ่งข้าง ซึ่งแต่ละประเภทจะใช้ทักษะที่แตกต่างกันไป ในการแข่งขันทั่วไปจะแบ่งรายการผู้เข้าแข่งขันบอร์ดี้บอร์ดแต่ละประเภทแยกออกจากกัน

## การแข่งขัน
โฟลว์ทัวร์ เป็นรายการการแข่งขันโฟลว์ไรเดอร์ที่จัดขึ้นในหลายทวีป ทั้งเอเชีย ยุโรป และอเมริกา โดยในปี พ.ศ.2558 ได้มีการจัดแข่งขันเอเชียโฟลว์ทัวร์ในหลายประเทศรวมถึงประเทศไทย ซึ่งมีสถานที่ที่ใช้ในการจัด 2 แห่งคือ โฟลว์ เฮ้าส์ แบงค์ค็อก ในรอบคัดเลือกของประเทศไทย และที่สวนน้ำการ์ตูนเน็ทเวิร์ค อเมโซน ในรอบชิงชนะเลิศเอเชีย

[thumbnail|[เซิร์ฟอารีน่า สนามโฟลว์ไรเดอร์ที่สวนน้ำการ์ตูนเน็ทเวิร์ค อเมโซน พัทยา โดยผู้เล่นสามารถเล่นได้ไม่จำกัดรอบตลอดทั้งวัน]]

## อ้างอิง

หมวดหมู่:กีฬา
หมวดหมู่:โต้คลื่น
ดีปลีแขก

**ดีปลีแขก **( เป็นไม้เลื้อยหรือไม้พุ่มตั้งตรง ใบรูปไข่แกมขอบขนาน เป็นพืชพื้นเมืองในป่าเขตร้อนของเทือกเขาหิมาลัยตั้งแต่เนปาลถึงภูฏาน ขนาดเล็กกว่าดีปลีและไม่มีสารพิเพอรีน
## อ้างอิง
*ชยันต์ พิเชียรสุนทร และ วิเชียร จีรวงศ์. คู่มือเภสัชกรรมแผนไทยเล่ม 5 คณาเภสัช. พิมพ์ครั้งที่ 2. กทม. อัมรินทร์พริ้นติ้งแอนด์พับลิชชิ่ง. 2548. หน้า 

หมวดหมู่:วงศ์พริกไทย
หนังสือกรีด

thumb|upright|ภาพวาดการกรีดหนังสือ Kineograph (พ.ศ. 2429)
[thumb|upright|หนังสือกรีด แสดงภาพ[ม้ากำลังวิ่ง]]

**หนังสือกรีด** () เป็นหนังสือภาพซึ่งออกแบบไว้เป็นพิเศษ
ให้สามารถแสดงภาพเคลื่อนไหวได้เมื่อผู้อ่านทำการพลิกหน้าหนังสือไปเรื่อยๆ อย่างรวดเร็ว
หรือเปิดด้วยการ*กรีด*ตัวเล่มโดยงอหนังสือแล้วค่อยๆ เลื่อนนิ้วออกจากด้านที่หนังสือเปิด เพื่อให้แต่ละหน้ากระเด้งเปิดต่อๆ กัน

หนังสือกรีด มักจะออกแบบเป็นหนังสือเล่มเล็ก โดยแต่ละหน้าในหนังสือจะเป็นภาพซึ่งแตกต่างกับหน้าก่อนหน้าไปเล็กน้อย
ทำให้เมื่อเปิดหน้าต่อๆ กันอย่างรวดเร็ว จะเห็นภาพเป็นภาพเคลื่อนไหว, และบางครั้งหนังสือหรือนิตยสารปกติ
จะสามารถออกแบบไว้พิเศษให้มีภาพเคลื่อนไหวในแบบเดียวกันแทรกอยู่ในรูปของภาพพื้นหลัง
แถบภาพด้านติดกับขอบนอก หรือมุมของหน้าได้ด้วย

หมวดหมู่:แอนิเมชัน
เดท

**เดท** () เป็นวงเดทเมทัลสัญชาติอเมริกันจากออร์แลนโด ฟลอริดา, สหรัฐอเมริกา ก่อตั้งขึ้นในปี 1983 โดยมือกีตาร์และร้องนำ "ชัค ซคูลดิเนอร์" (Chuck Schuldiner) เดทถือเป็นหนึ่งในวงที่มีอิทธิพลสำคัญที่สุดวงหนึ่งต่อวงการเฮฟวีเมทัลและดนตรีเอกซ์ตรีม และยังถือเป็นวงแรกที่ริเริ่มแนวเดทเมทัลอีกด้วย จากอัลบั้มเปิดตัวของวง "Scream Bloody Gore" ปี 1987 ซึ่งได้รับการยกย่องว่าเป็นอัลบั้มเดทเมทัลอัลบั้มแรกของโลก ส่วนหนึ่งของการเริ่มแนวใหม่ครั้งนี้ เกิดมาจากตัวของซคูลดิเนอร์ ซึ่งถือว่าเป็นผู้ดันแนวเอกซ์ตรีมเมทัลและกลินด์คอร์เข้าสู่กระแส จึงทำให้เขาได้ฉายา "เจ้าพ่อแห่งเดทเมทัล" (The Godfather of Death metal) อีกด้วย 

เดท เปลี่ยนสมาชิกบ่อยครั้ง มีการออกสตูดิโออัลบั้ม 7 อัลบั้ม อัลบั้มแสดงสด 4 อัลบั้ม วงสามารถทำยอดจำหน่ายอ้างจากข้อมูลเดือนธันวาคม ปี 2009 ได้ถึง 500,000 ก็อปปี้เฉพาะในสหรัฐที่เดียว และ 2 ล้านก็อปปี้จากทั่วโลก ทำให้เดทเป็นวงเดทเมทัลที่มียอดจำหน่ายสูงสุดทั่วโลก เดียงคู่กับวงแคนนิเบิลคอปส์ เดทได้แตกลงเมื่อซคูลดิเนอร์เสียชีวิตด้วยโรคมะเร็งสมอง ในเดือนธันวาคม 2001

## สมาชิก
### สมาชิกร่วมสตูดิโออัลบั้มสุดท้าย
* ชัค ซคูลดิเนอร์ (Chuck Schuldiner) – กีตาร์ (1983–2001), เสียงร้อง (1984–2001), เบสกีตาร์ (1987–1988) (เสียชีวิต 13 ธันวาคม 2001) 
* ซานนอน ฮามม์ (Shannon Hamm) – กีตาร์ (1996–2001)
* สกอตต์ เคลนเดนิน (Scott Clendenin) – เบสกีตาร์ (1996–2001) (เสียชีวิต 24 มีนาคม 2015) 
* ริชาร์ท คริสตี (Richard Christy) – กลอง (1996–2001)

### ไทม์ไลน์

## สตูดิอัลบั้ม
**Scream Bloody Gore* (1987)
**Leprosy* (1988)
**Spiritual Healing* (1990)
**Human* (1991)
**Individual Thought Patterns* (1993)
**Symbolic* (1995)
**The Sound of Perseverance* (1998)

## อ้างอิง

หมวดหมู่:กลุ่มดนตรีสัญชาติอเมริกัน
หมวดหมู่:กลุ่มดนตรีที่ก่อตั้งในปี พ.ศ. 2526
หมวดหมู่:วงกลุ่มสี่สัญชาติอเมริกัน
หมวดหมู่:กลุ่มดนตรีเดทเมทัล
หมวดหมู่:กลุ่มดนตรีจากออร์แลนโด
เฮนเนสซี เวนอม จีที

**เฮนเนสซี เวนอม จีที** () เป็นรถยนต์นั่งสมรรถนะสูง เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 2 ที่นั่ง ผลิตโดยบริษัทรถยนต์สัญชาติอเมริกา เฮนเนสซีเพอร์ฟอร์แมนซ์เอนจีเนียริง (Hennessey Performance Engineering) รถเกิดจากการประกอบขึ้น 2 ส่วน คือ ส่วนตัวถังซึ่งใช้เค้าโครงมาจากโลตัส เอ็กซิจ แต่มีการปรับปรุงตัวโครงหลายส่วนเช่น เพิ่มช่วงฐานและความยาวเป็นต้น และส่วนเครื่องยนตร์ที่บริษัทเฮนเนสซีสร้างขึ้นเอง

เฮนเนสซี เวนอม จีที ใช้เครื่องยนตร์ขนาด 7.0 ลิตร [427ci] LSX ทวินเทอร์โบชาร์ทจ์ วี8 ระบบเกียร์ธรรมดา 6 จังหวะ รถประกอบขึ้นจากคาร์บอนไฟเบอร์รวมถึงล้อ ทำให้มีน้ำหนักเปล่าโดยรวมเพียง 2,743 ปอนด์ (1,244 กิโลกรัม) 

ในวันที่ 21 มกราคม ค.ศ. 2013 รถได้รับการจดบันทึกลงกินเนสบุ๊ค ในฐานะรถที่ทำความเร่งเร็วที่สุดในโลก ในช่วง 0-300 กม./ชม. (0–186 ไมล์/ชม.) ในเวลาเฉลี่ยที่ 13.63 วินาที นอกจากนี้รถยังสามารถทำอัตราเร่ง 0-200 กม./ชม. ด้วยเวลาเพียง 14.51 วินาทีซึ่งเร็วกว่าคอนิกเส็กก์ อาเกียรา ที่ทำไว้ 17.68 วินาที จึงทำให้เฮนเนสซี เวนอม จีที เป็นรถที่อัตราเร่งเร็วที่สุดอย่างไม่เป็นทางการอีกด้วย และในวันที่ 14 กุมภาพันธ์ ค.ศ. 2014 เฮนเนสซี เวนอม จีที ได้ลงสนามที่เคนเนดีสเปซเซนเตอร์ (Kennedy Space Center) ซึ่งเป็นสนามแข่งขนาด 5.18 กม. รถสามารถวิ่งด้วยความเร็วสูงสุดถึง 435.31 กม./ชม. (270.49 ไมล์/ชม.)  ซึ่งถือว่าเร็วที่สุดเท่าที่ปัจจุบันทำได้ แต่ยังไม่ได้รับการจดบันทึกในกินเนสบุ๊ค 

เฮนเนสซี เวนอม จีที จำหน่ายออกสู่ตลาดน้อยมาก คือเพียง 16 คัน ซึ่งเป้าหมายที่บริษัทตั้งไว้ที่ 30 คัน ซึ่งรวมถึงโรดสเตอร์เปิดประทุนที่จัดทำพิเศษของสตีเฟ่น ไทเลอร์ นักร้องนำวงแอโรสมิธอีกด้วย

## อ้างอิง

หมวดหมู่:รถยนต์
หมวดหมู่:รถสปอร์ต
วัคซีนไข้กาฬหลังแอ่น

**วัคซีนไข้กาฬหลังแอ่น** หรือ**วัคซีนเมนิงโกค็อกคัส** หมายถึงวัคซีนทั้งหมดที่ใช้เพื่อป้องกันการติดเชื้อ *[[Neisseria meningitidis]]* โดยมีประสิทธิภาพในการต่อต้านเชื้อเมนิงโกค็อกคัสทั้งบางประเภทหรือทุกประเภท วัคซีนนี้มีอยู่หลายรุ่นด้วยกันคือ เอ, ซี ดับเบิลยู135 และวาย ความมีประสิทธิภาพของวัคซีนนี้อยู่ที่ระหว่าง 85 ถึง 100% สำหรับเวลาอย่างน้อยสองปี วัคซีนเหล่านี้ได้แสดงให้เห็นถึงการลดจำนวนเชื้อเมนิงโกค็อกคัสที่เป็นสาเหตุของโรคเยื่อหุ้มสมองอักเสบ และ ภาวะพิษเหตุติดเชื้อ ในกลุ่มประชากรที่ใช้วัคซีนเหล่านี้อย่างแพร่หลาย การให้วัคซีนเหล่านี้สามารถทำได้โดยการฉีดเข้าสู่กล้ามเนื้อหรือการฉีดเข้าใต้ผิวหนัง

องค์การอนามัยโลกแนะนำให้ประเทศที่มีอัตราการเกิดโรคระดับปานกลางถึงสูงหรือมีการแพร่ระบาดของโรคบ่อยครั้งควรจะมีการให้วัคซีนเป็นประจำ ส่วนประเทศที่มีอัตราการระบาดของโรคต่ำ ก็แนะนำว่าควรมีการให้วัคซีนแก่กลุ่มประชากรที่มีความเสี่ยงสูงเพื่อสร้างภูมิคุ้มกันโรค ประเทศภายในทวีปแอฟริกาที่เป็นแนวเข็มขัดเยื่อหุ้มสมองอักเสบ หรือ African meningitis belt ขณะนี้อยู่ในระหว่างการดำเนินการเพื่อให้วัคซีนเมนิงโกค็อกคัส เอเพื่อสร้างภูมิคุมกันโรคแก่ประชากรทุกคนที่มีอายุระหว่างหนึ่งถึงสามสิบปี โดยให้เป็นวัคซีนควบคู่ ในประเทศแคนาดาและสหรัฐอเมริกา ได้แนะนำให้มีการให้วัคซีนที่มีประสิทธิภาพในการป้องกันเชื้อทั้งสี่ประเภทนี้แก่กลุ่มวัยรุ่นและกลุ่มที่มีความเสี่ยงสูง นอกจากนี้ยังเป็นวัคซีนที่จำเป็นสำหรับผู้ที่เดินทางไปยังกรุงเมกกะเพื่อการแสวงบุญ

ความปลอดภัยโดยทั่วไปนั้นอยู่ในระดับดี แต่ทั้งนี้สำหรับบางคนอาจเจ็บปวดและมีรอยแดงช้ำที่ตำแหน่งการฉีดวัคซีน และก็ดูเหมือนว่าจะมีความปลอดภัยการใช้ในผู้ตั้งครรภ์ การเกิดปฏิกิริยาภูมิแพ้ขั้นรุนแรงนั้นเกิดขึ้นน้อยกว่าหนึ่งในล้านเข็ม

การให้วัคซีนเมนิงโกค็อกคัสครั้งแรกมีขึ้นเมื่อราวปี 2513-2523 วัคซีนนี้อยู่ในทะเบียนยาที่จำเป็นขององค์การอนามัยโลก โดยเป็นยารักษาโรคที่มีความสำคัญมากที่สุดในระบบสุขภาพขั้นพื้นฐาน ต้นทุนสำหรับราคาขายส่งต่อหนึ่งเข็มอยู่ระหว่าง 3.23 และ 10.77 เหรียญสหรัฐฯ นับตั้งแต่ปี 2557 ต้นทุนในสหรัฐอเมริกา 100 ถึง 200 เหรียญสหรัฐฯ สำหรับวัคซีนหนึ่งแบบแผน

## อ้างอิง


หมวดหมู่:วัคซีน
หมวดหมู่:เยื่อหุ้มสมองอักเสบ
วัคซีนโรคหัด

**วัคซีนโรคหัด** เป็นวัคซีนที่มีประสิทธิภาพมากในการป้องกันโรคหัด การสร้างภูมิคุ้มกันหลังจากได้รับวัคซีนหนึ่งเข็มของเด็กอายุเก้าเดือนคือ 85% และของเด็กอายุมากกว่าสิบสองเดือนคือ 95% คนเกือบทั้งหมดที่ไม่สามารถสร้างภูมิคุ้มกันได้หลังจากได้รับวัคซีนเข็มแรก ก็มักจะสร้างภูมิคุ้มกันได้หลังจากได้รับวัคซีนเข็มที่สอง เมื่อกลุ่มประชากรมีอัตราของผู้ที่ได้รับวัคซีนจำนวนมากกว่า 93% การแพร่ระบาดของโรคหัดก็มักจะไม่เกิดขึ้น อย่างไรก็ตามการแพร่ระบาดของโรคอาจเกิดขึ้นได้อีกเมื่ออัตราการได้รับวัคซีนมีจำนวนลดลง ประสิทธิภาพของวัคซีนนี้จะคงอยู่เป็นเวลานานหลายปี แต่ทั้งนี้ไม่มีข้อมูลที่ชัดเจนว่าประสิทธิภาพของวัคซีนนี้จะลดลงเมื่อเวลาผ่านไปมากน้อยเพียงใด นอกจากนั้นแล้วเมื่อให้วัคซีนนี้หลังจากการติดเชื้อเพียงไม่กี่วันวัคซีนนี้ก็ยังสามารถหยุดยั้งโรคนี้ได้ด้วย

โดยทั่วไปการใช้กับกลุ่มผู้ติดเชื้อเอชไอวีนั้นมีความปลอดภัย และผลข้างเคียงของวัคซีนนี้พบเพียงเล็กน้อยและเกิดขึ้นเพียงระยะสั้นๆ ซึ่งอาจได้แก่ความเจ็บปวดที่ตำแหน่งการฉีดวัคซีนหรือมีไข้เล็กน้อย ทั้งนี้มีบันทึกของการเกิดภาวะแอนาฟิแล็กซิสที่ประมาณหนึ่งรายในหนึ่งแสนราย และดูเหมือนว่ากลุ่มอาการกิลแลง-บาร์เร, โรคออทิซึม และโรคลำไส้อักเสบนั้นไม่มีอัตราเพิ่มขึ้นแต่อย่างใด

วัคซีนนี้มีทั้งแบบวัคซีนเดี่ยวและแบบผสมร่วมกับวัคซีนตัวอื่น ซึ่งได้แก่ วัคซีนโรคหัดเยอรมัน วัคซีนโรคคางทูม และวัคซีนโรคอีสุกอีใส (วัคซีนเอ็มเอ็มอาร์และวัคซีนเอ็มเอ็มอาร์วี) วัคซีนทุกสูตรเหล่านี้ให้ผลดีเท่าเทียมกัน องค์การอนามัยโลกแนะนำว่าในพื้นที่ที่พบโรคนี้ได้บ่อยควรมีการให้วัคซีนเมื่อเด็กอายุครบเก้าเดือน ส่วนในพื้นที่แทบไม่พบโรคนี้เลยนั้นก็สามารถอนุโลมการให้วัคซีนเมื่อเด็กอายุครบสิบสองเดือนได้ตามเหตุผล วัคซีนนี้เป็นวัคซีนชนิดตัวเป็น ซึ่งอยู่ในรูปผงแห้งและจำเป็นต้องทำการผสมก่อนการฉีด ทั้งการฉีดเข้าใต้ผิวหนังหรือกล้ามเนื้อ การยืนยันความมีประสิทธิภาพของวัคซีนนั้นสามารถพิสูจน์ได้โดยการทดสอบเลือด

นับตั้งแต่เมื่อปี 2556 มีเด็กประมาณ 85% ทั่วโลกได้รับวัคซีนนี้ ในปี 2551 ประเทศจำนวนไม่ต่ำกว่า 192 ประเทศได้เสนอการให้วัคซีนจำนวนสองเข็ม วัคซีนนี้นำมาใช้เป็นครั้งแรกเมื่อปี 2506 การใช้วัคซีนร่วมระหว่างวัคซีนโรคหัด-โรคคางทูม-โรคหัดเยอรมัน (เอ็มเอ็มอาร์) ครั้งแรกนั้นมีขึ้นเมื่อปี 2514 การเพิ่มวัคซีนโรคอีสุกอีใสลงในวัคซีนสามตัวนี้ซึ่งก็ได้กลายเป็นวัคซีนเอ็มเอ็มอาร์วีนั้นมีขึ้นครั้งแรกเมื่อปี 2548 วัคซีนนี้อยู่ในทะเบียนยาที่จำเป็นขององค์การอนามัยโลก โดยเป็นยารักษาโรคที่มีความสำคัญมากที่สุดในระบบสุขภาพขั้นพื้นฐาน วัคซีนนี้มีราคาไม่แพงมาก

## อ้างอิง


หมวดหมู่:วัคซีน
หมวดหมู่:โรคหัด
แบงก์สตรีต

**แบงก์สตรีต** () หรือบางทีรู้จักในชื่อ **แบงก์เลน** () คือ อดีตสนามฟุตบอลในย่านเคลย์ตัน เมืองแมนเชสเตอร์ เคยเป็นสนามเหย้าของแมนเชสเตอร์ยูไนเต็ด ในช่วงปี 1893–1910 โดยในช่วงปี 1893–1902 ทางสโมสรใช้ชื่อว่า นิวตันฮีธ 

ต่อมาในปี 1910 ทางสโมสรในยุคที่จอห์น เฮนรี เดวีส์ เป็นประธานสโมสรได้ตัดสินใจย้ายสนามเหย้าไปยังโอลด์แทรฟฟอร์ด ในนิคมอุตสาหกรรมแทรฟฟอร์ดซึ่งมีอาณาเขตกว้างขวางกว่าเพราะแบงก์สตรีตไม่สามารถขยายออกไปได้อีกโดยเกมสุดท้ายในสนามแห่งนี้คือเกมที่ยูไนเต็ดเอาชนะ ทอตนัมฮอตสเปอร์ ไปได้ 5–0 เมื่อเดือนกุมภาพันธ์ 2453

## อ้างอิง

;บรรณานุกรม
*
*
*
*
*
*

หมวดหมู่:สโมสรฟุตบอลแมนเชสเตอร์ยูไนเต็ด
หมวดหมู่:ประวัติศาสตร์แมนเชสเตอร์
หมวดหมู่:สนามฟุตบอลในอังกฤษที่ปิดไปแล้ว
หมวดหมู่:อดีตสิ่งก่อสร้างในแมนเชสเตอร์
หมวดหมู่:สนามกีฬาในแมนเชสเตอร์
หมวดหมู่:สนามกีฬาที่สร้างเสร็จในปี พ.ศ. 2436
หมวดหมู่:สนามกีฬาที่ถูกรื้อถอนในปี พ.ศ. 2453
หมวดหมู่:สนามฟุตบอลอิงกลิชฟุตบอลลีก
เดอะคลิฟฟ์ (สนามฝึกซ้อม)

thumb|right|ภาพการอบอุ่นร่างกายก่อนการฝึกซ้อมที่เดอะคลิฟฟ์เมื่อปี 2535 โดยมี ไรอัน กิ๊กส์ และ พอล อินซ์ อยู่ข้างหลังและ ปีเตอร์ ชไมเคิล ผมสีบลอนด์อยู่ตรงกลางภาพ

**เดอะคลิฟฟ์** () คือ อดีตสนามฝึกซ้อมของ แมนเชสเตอร์ยูไนเต็ด ซึ่งก่อนหน้านั้นเป็นสนามแข่งของ บรอตันเรนเจอร์ ทีมรักบี้ในท้องถิ่น ต่อมาทางยูไนเต็ดได้ขอซื้อในเดือนพฤษภาคม พ.ศ. 2481 ภายหลังจากที่ทีมรักบี้ได้ย้ายออกไปและได้ใช้เป็นสนามฝึกซ้อมของทีมปีศาจแดงนานถีง 61 ปีก่อนจะย้ายไปที่สนามแคร์ริงตันเมื่อ พ.ศ. 2542

ในปัจจุบันสนามฝึกซ้อมแห่งนี้ได้ใช้เป็นที่ฝึกซ้อมสำหรับนักเตะดาวรุ่งของสโมสรและในบางกรณีถ้าทีมชาติอังกฤษใช้สนาม โอลด์แทรฟฟอร์ด เป็นสนามเหย้าในการอุ่นเครื่องทีมชาติทางทีมชาติก็จะใช้สนามแห่งนี้เป็นที่ฝึกซ้อม

## อ้างอิง

### บรรณานุกรม
*

หมวดหมู่:สโมสรฟุตบอลแมนเชสเตอร์ยูไนเต็ด
หมวดหมู่:สนามฝึกซ้อมฟุตบอลในประเทศอังกฤษ